ร้านนี้เพื่อนบอกมาเองเลยว่าของเค้าอร่อยทุกอย่าง เลยต้องให้พามาลองซักหน่อยค่ะกับ "ร้านข้าวต้มโต้รุ่งหนวดเจ้าเก่า" ห้วยขวาง อยู่แถวๆ ตลาดห้วยขวาง ใกล้กับซอยประชาสงเคราะห์ 36 ค่ะ เป็นร้านติดริมถนน ไม่มีที่จอดรถค่ะ ต้องไปหาที่จอดแบบเสียตังค์เอาค่ะ หรือตามซอยๆ ไรงี้ค่ะ...ร้านนี้มีโต๊ะให้นั่งทานพอประมาณเลยค่ะ ประมาณเป็น 10-20 โต๊ะได้!!!สำหรับเมนูเด็ด ที่เพื่อนแบบนำเสนอมากเลย คือ "ต้มซุปเปอร์ขาไก่ และเนื้อไก่" ค่ะ หน้าตามาแบบน้ำไม่ใสเหมือนทั่วไป สีคล้ายๆ กับพะโล้นิดหน่อย แต่รสเด็ด กลมกล่อมมากค่ะ รสชาติไม่โดดไป ออกเปรี้ยวกำลังดี ซดกันเพลินเลยค่ะ ราคาก็ไม่แพงค่ะ 80 บาท
ส่วนเมนูอื่นๆ ที่สั่วมาก็อร่อย และไม่แพงเช่นกันค่ะ อาทิเช่น
-หอยแครงยำ ราคา 100 บาท รสชาติดี หอยแบบสดๆ ใช้ได้ค่ะ
-ผัดกุ้ยช่ายขาว หมูกรอบ ราคา 100 บาท รสชาติกลมกล่อม ทานคู่กับข้าว เริ่ดค่ะ ที่สำคัญร้านนี้ใช้ข้าวหอมนะจ๊ะ ชอบตรงนี้!!!
-ผัดผักกระเฉดไฟแดง ราคา 60 บาท กระเฉดไม่แข็งไปกำลังเหมาะ รสชาติถูกใจดีค่ะ
-ส้มตำปู ปลาร้า 50 บาท สั่งไปเอาแบบแซ่บๆ อยากจะบอกแซ่บจนน้ำตาจิไหล สะใจจริงค่ะ รสนัวดีค่ะ ถึงเผ็ดแต่ก็ทานจนหมดค่ะ
สรุปร้านนี้รสชาติดี อร่อยใช้ได้ค่ะ ที่สำคัญราคาไม่แพงเลย ทาน 3 คนตกคนละ 160 บาทเองค่ะ และอิ่มมากเลยด้วย!!!ฟินค่ะ 

